02002E0400 — DA — 18.06.2018 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B RÅDETS FÆLLES HOLDNING af 21. maj 2002 om EU-medlemsstaternes midlertidige modtagelse af visse palæstinensere (2002/400/FUSP) (EUT L 138 af 28.5.2002, s. 33)

Ændret ved:









▼B

RÅDETS FÆLLES HOLDNING

af 21. maj 2002

om EU-medlemsstaternes midlertidige modtagelse af visse palæstinensere

(2002/400/FUSP)







▼M3

Artikel 1

Denne fælles holdning vedrører palæstinensere, der tilhører den gruppe palæstinensere, som er berørt af det aftalememorandum der blev indgået mellem Den Palæstinensiske Myndighed og Israels regering den 5. maj 2002 vedrørende en fredelig evakuering af Fødselskirken i Betlehem, og som har indvilget i midlertidigt at blive sendt til og modtaget af Den Europæiske Unions medlemsstater.

Artikel 2

Følgende medlemsstater modtager midlertidigt og udelukkende af humanitære grunde de 13 i artikel 1 omhandlede palæstinensere: Belgien, Grækenland, Spanien, Irland, Italien, Cypern og Portugal.

▼B

Artikel 3

▼M2

Hver enkelt af de i artikel 2 nævnte medlemsstater giver de palæstinensere, den modtager, en national tilladelse til indrejse og ophold i op til 30 måneder på den pågældende medlemsstats område.

▼B

Gyldigheden af denne tilladelse begrænses til den pågældende medlemsstats område, og denne stat træffer passende foranstaltninger i denne henseende. Udstedelse af tilladelsen kan underkastes særlige betingelser, der skal accepteres af de pågældende palæstinensere inden deres ankomst.

Artikel 4

Hver enkelt af de i artikel 2 nævnte medlemsstater træffer inden for rammerne af sit retssystem passende foranstaltninger for at beskytte de modtagne palæstinenseres personlige sikkerhed og for at undgå, at de bringer medlemsstaternes offentlige orden eller interne sikkerhed i fare.

Artikel 5

Ud over deres forpligtelser i henhold til eksisterende bestemmelser i fællesskabsretten og i retsakter vedtaget i medfør af afsnit VI i traktaten om Den Europæiske Union udveksler medlemsstaterne oplysninger, der måtte være relevante for en korrekt gennemførelse af foranstaltninger truffet i medfør af denne fælles holdning, herunder oplysninger, der måtte være nødvendige med henblik på identifikation af de i artikel 1 omhandlede personer.

Artikel 6

Spørgsmål i forbindelse med bolig, levevilkår, forbindelser med familiemedlemmer, adgang til beskæftigelse eller erhvervsuddannelse er underlagt den nationale lovgivning i hver enkelt modtagende medlemsstat. De i artikel 2 nævnte medlemsstater giver dog hinanden, og, efter anmodning andre medlemsstater, relevante oplysninger om disse spørgsmål, således at man så vidt muligt fremmer en ensartet behandling.

Artikel 7

Hvis en af de i artikel 2 nævnte medlemsstater af et tredjeland anmodes om at udlevere en palæstinenser, den har modtaget, oplyser medlemsstaten straks de øvrige medlemsstater herom. Før den pågældende medlemsstat tager stilling til, hvordan den skal besvare en sådan anmodning om udlevering i overensstemmelse med national retspraksis, konsulterer den, i Rådet, de andre medlemsstater med henblik på at undersøge situationen og se, om medlemsstaterne kan behandle dette spørgsmål efter fælles retningslinjer.

▼M2

Artikel 8

Rådet overvåger gennemførelsen af denne fælles holdning og foretager en evaluering af gennemførelsen senest 29 måneder efter vedtagelsen eller tidligere, hvis et af dets medlemmer anmoder herom.

▼B

Artikel 9

Denne fælles holdning har virkning fra dagen for vedtagelsen.

Artikel 10

Denne fælles holdning offentliggøres i EF-Tidende.